GiliGold/VAD_KnessetCorpus huggingface dataset:
ענבל גבריאלי: אני באמת חושבת שכשאנחנו מדברים על ילדים בגילאים כל כך נמוכים יש מעין חזקה, חזקה עובדתית שלא יתכן שילדה בת עשר, אחת עשרה, שתים עשרה, שלוש עשרה, שמסתובבת בחוץ, ללא השגחה, ללא טיפול, ללא מישהו שאחראי עליה וצמוד אליה, כשיש לה עבר, אם היא הגיעה למעונות על רקע פלילי או על רקע בעייתי משפחתי אחר, צריכה להיות הבחנה, אחרת יתכן שהמקרים החמורים יותר יגררו למטה במקום שניצור מצב הפוך שהפחות חמורים ייגררו למעלה.
ענבל גבריאלי: כן צריכה להיות אבחנה.
ענבל גבריאלי: בטח ובטח לא הבחנה כזו שהמקרים החמורים באותו ערב יפורסמו ויקבלו מענה מיידי, וזה מבורך וכך צריך להיות, והמקרים האחרים להמתין שלושים יום.
ענבל גבריאלי: הרי כשהם מסתובבים במצב כזה הערכת המסוכנות שאתם מעבירים למשטרה יכולה להיות בלתי רלוונטית כבר שעה אחרי או שעתיים אחרי, כי מדובר בילדים במצב מאוד מסוכן.
ראובן יעקב: שיישמע שאנחנו, בסדרי העדיפויות, הרי יש סל של אפשרויות לטפל בכל הסוגיות האלה.
ראובן יעקב: צריך לעשות איזו שהיא הערכת מצב וסדרי עדיפויות במי מטפלים קודם.
ראובן יעקב: מי נמצא במסוכנות יותר גבוהה.
ראובן יעקב: ובאמת שם המשחק זה לתת איזו שהיא הערכת מצב ואנחנו חייבים לשמור על האמינות שלנו מול המשטרה.
ראובן יעקב: כי גם שם אם נגיד להם כל דבר חרום חרום, סכנת נפשות, אז אחר כך זה יבוא לנו בומרנג.
ראובן יעקב: אז אני אומר שבהערכת מצב שלנו אנחנו לוקחים בחשבון מה זה סכנת חיים מיידית, מה זה להערכתנו לוקחים פה איזו שהיא אחריות ואומרים סיכון מחושב, שזה לא משהו מיידי.
ראובן יעקב: אני אתן לך דוגמא.
ראובן יעקב: ברחה נערה מאישפוז פסיכיאטרי.
ראובן יעקב: קרה משהו, היא אובדנית, ניסיון אובדני קשה, מאשפזים אותה בלילה בנס ציונה, מחלקת ילדים, ואחרי כמה שעות היא בורחת מתוך המחלקה הסגורה.
ראובן יעקב: ברור שהיא מבחינתנו מוגדרת כסכנה אובדנית, כי היא היתה אובדנית, היא הגיעה לשם בשם האובדנות שלה.
ראובן יעקב: לעומת זאת יכולה להיות נערה אחרת, הנערה שבמקרה הזה, שמההיכרות איתה אנחנו יודעים ככה, ההיסטוריה שלה אומללה, אני מכיר, אבל המציאות מראה לנו שהיא שנים במוסדות, שבמהלך התקופה הזאת שהיא במוסדות יש לה היסטוריה ברחנית.
ראובן יעקב: בהיסטוריה הברחנית הזאת היא היתה ברחוב, היתה לה לצערי הרב, עם המון המון כאב, איזו שהיא הסתגלות לרחוב.
מיכאל מלכיאור: תפיסת עולם ושל אחריות של חברה.
מיכאל מלכיאור: מה שאתה בעצם אומר לנו פה, אני יכול להבין את זה שלא יכולים כל פעם לצעוק זאב זאב, אבל פה זה לא ככה, פה אתה אומר אנחנו יודעים שהילדה הזאת יבוא מישהו, נרקומן, ינצל אותה, יאנוס אותה, כי הרי זו ההגדרה, אבל זה בסדר, כי היא לא תתאבד.
מיכאל מלכיאור: חזקה עליה שהיא לא תתאבד ולמעשה אנחנו אומרים בתור חברה שזה לא מספיק.
מיכאל מלכיאור: זה מה שאתה אומר, נכון?
ראובן יעקב: חיים.
מיכאל מלכיאור: הסבירות לפי כל ההיסטוריה שלה, ילדה קטנה, שאונסים אותה היום, זה לא מספיק כדי שבעינינו, בעיני החברה שלנו זה ייחשב שהיא במצב מסוכן.
מיכאל מלכיאור: זה מה שאתה אומר.
ראובן יעקב: שלנו שאנחנו צריכים לעשות משפט שלמה ולהחליט במה לטפל,
מיכאל מלכיאור: מודיעים למשטרה,
מרינה סולודקין: אמרה, שיש מוסדות שבכלל לא מתאימים לבחורים ובחורות שבורחים משם.
מרינה סולודקין: ולי זה עניין מאוד מאוד מעניין כי אני עובדת עם אנשים וגם נוער שמתלוננים שמוסד לא מתאים בכלל.
מרינה סולודקין: כשהייתי יושבת ראש של ועדת מעמד האשה הייתי צריכה לעשות ביקור בצופיה.
מרינה סולודקין: קיבלתי באנגלית מכתב של עולה חדשה דוברת אנגלית שכתבה דברים שאני אפילו לא יכולתי לתאר לעצמי.
מרינה סולודקין: אז הייתי שם.
מרינה סולודקין: אולי אנחנו גם צריכים לחשוב, משטרה עושה מה שהיא צריכה לעשות לפי התקנונים.
מרינה סולודקין: אנחנו צריכים כוועדה לעבוד גם על מוסדות לנוער הזה ולחשוב למה זה לא מתאים.
מרינה סולודקין: יש לי עכשיו בעבודה שלי נוער שבורח ממשפחה אומנת.
מרינה סולודקין: ואני אומרת לכם, אם אנחנו לא יכולים לומר את דברינו למוסד ולמשפחה, אם הם לא בסדר,
מיכאל מלכיאור: סדרה של דיונים על המוסדות ואנחנו ודאי צריכים לפתח את זה כי פה מתגלה גם בעיה יותר יסודית, גם מתוך מה שאמרה סוזי, אין ספק שאנחנו צריכים אבל אני לא רוצה להתחמק מהבעיה הספציפית הזאת.
מיכאל מלכיאור: יש לנו פה בעיה נקודתית אבל זו בעיה חברתית עמוקה, של ילדים קטנים,
שמעון קדוש: זה איפה החברה מתעסקת, אם אדם לא מתאים לאותו מעון, בטח שיברח, בודאי שיברח.
שמעון קדוש: איפה היחידה המקצועית שמנהלת את העניין ויכולה להגיד אדוני, אתה מתאים למשפחה הזו, ולבדוק את זה באמת לעומקו של עניין.
שמעון קדוש: אבל זו המחלה האמיתית.
שמעון קדוש: המשטרה מטפלת אחר כך.
מיכאל מלכיאור: ילדים קטנים בחוץ שאף אחד לא מרגיש אחראי עליהם.
מיכאל מלכיאור: זה נכון, יש סיבה שזה כך, אבל בינתיים גם זו מציאות.
מיכאל מלכיאור: זו מציאות שמאות ילדים נמצאים בחוץ, שלפי הגדרה ששמענו פה הם לא מספיק,
שמעון קדוש: לא יהיה הסימפטום הזה.
ראובן יעקב: בחוץ זה לא הילדים הבורחים.
ראובן יעקב: בואו נעשה קצת סדר בדיון הזה.
ראובן יעקב: יש סוגיה של ילדים בורחים ויש סוגיה של ילדים שהם משוללי פתרונות, שנמצאים בחוץ, או בגלל שאין מקומות או בגלל שאין את המקום המאוד מאוד מתאים שעוד לא יצרו אותו.
ראובן יעקב: סוגיה אחרת לגמרי.
יצחק קדמן: עליה.
יצחק קדמן: היא לא נחשבת למסוכן, לפי מה ששמענו פה לא צריך בשלושים יום הראשונים לחפש אותה.
יצחק קדמן: חנן דיבר איתה, את הטלפון קיבלנו אחרי חודש וחצי.
יצחק קדמן: אני מדבר על החודש וחצי הראשונים שאף אחד לא ידע איפה היא.
סוזי בן ברוך: קשה שהולכים למקרה הקל ביותר ובעיניכם זה הקיצוני ביותר, כי אתם מתייחסים לזה רק עכשיו.
סוזי בן ברוך: בעינינו הקיצוני ביותר זה כאשר יש לנו מידע שהיא ניסתה להתאבד שתים עשרה פעם והיא ברחה והיא הולכת להתאבד.
סוזי בן ברוך: זה רמת סיכון מיידית.
סוזי בן ברוך: או שהולכים לרצוח אותה, או שהיא הולכת להעיד נגד הסרסור שלה.
סוזי בן ברוך: בורח, כל נער שלא ישן בלילה בבית של הוריו במשפחה שלו הוא ברמת מסוכנות.
סוזי בן ברוך: שלא תהיינה אי הבנות.
סוזי בן ברוך: גם אם הוא הלך לעשות פיקניק על חוף הים הוא נמצא ברמת מסוכנות מסויימת.
סוזי בן ברוך: אבל מבחינת משטרת ישראל ברגע שידוע לנו על נער או נערה שיש עליהם הודעה שהם נעדרים או בורחים, זה לא משנה, המשטרה מתחילה לחפש.
סוזי בן ברוך: כל איש סיור מחזיק תמונה, ברגע שיש את התמונה ומחפש את הילדה.
סוזי בן ברוך: כל שוטר במשטרת ישראל, ולא רק יחידות הנוער, רואים נער או נערה ישנים ברחוב, ויש תופעה של הומלסים של בני נוער, מי שלא יודע, התפקיד שלנו כאנשי משטרה לנער אותם משק השינה או מהשמיכה המסכנה, מי אתה, מה אתה עושה, תראה תעודת זהות, מי ההורים שלך, מתקשרים להורים באמצע הלילה לוודא מי זה הילד הזה, לוקחים אותם למקומות חסות.
סוזי בן ברוך: המשטרה עושה את זה.
סוזי בן ברוך: אין ילד שישן ברחוב ושוטר נתקל בו ולא יקח אותו למקום חסות.
סוזי בן ברוך: זה לא תפקידה של המשטרה דרך אגב.
סוזי בן ברוך: אבל ברגע שיש רמת מסוכנות,
יצחק קדמן: לא נברח מזה.
אסתר לורוחינסקי: מה זה נערות ברחניות.
אסתר לורוחינסקי: באיזה שהוא מקום הנושא התפזר לילדים שברחו מבתים ואז יש הורים שעד היום מחפשים את הילדים.
אסתר לורוחינסקי: הנערות הברחניות האלה, ויש דפוס מסויים עם דפוס התנהגות, דרך אגב שממשיך, הן ממשיכות לברוח גם כשהן מבוגרות, מפני שכן תהליך החיים שלהן, שההורים זרקו אותן, נטישה אחרי נטישה, הן בורחות עוד לפני שהן יוצרות קשר עם מישהו.
אסתר לורוחינסקי: יש את התופעה הזו, היא קיימת, ילדים חסרי בית, אין כתובת.
אסתר לורוחינסקי: אם אכן נפתח המקלט בחזרה מה טוב, אני חוששת שאין.
אסתר לורוחינסקי: צריך ליצור להם כתובת שהם יוכלו לפנות, ומה שאני אמרתי קודם, כמו שער"ן יש או מרכזי חרום, יש למצוא להם את הכתובות שאחר כך אם הם מטלפנים שיהיה איפה לשים אותם, מפני שאם הנערה קוראת לעזרה ומישהו שומע אותה ואומר לה יהיה טוב אבל אין איפה לשים אותה, שוב האמון שלה נשבר.
אסתר לורוחינסקי: היא לא תיתן אמון בכלל להבא באף אחד.
מיכאל מלכיאור: בת תדע כשתהיה במצב כזה שיש גם כתובות חרום שיהיו אצלה, כדאי מאוד שבמעונות, אני לא יודע אם זה נוהל קבוע במעונות שיש מספרי חרום שבנות יוכלו לפנות אליהם.
אסתר לורוחינסקי: בטלויזיה, בכל מיני מקומות.
אסתר לורוחינסקי: לכל הנערות, המדינה מחוייבת להגן עליהן.
אסתר לורוחינסקי: וזה שכל פעם אומרים זה לא תפקיד שלנו, זה כן תפקיד שלנו, זה חוזר למה שאמרת קודם, ששאלת האחריות היא פה השאלה הכי חשובה.
מיכאל מלכיאור: מרגישים שיש פה מצוקה עמוקה מאוד של החברה שלנו ואחריות שהיא או לא מוסדרת בתקנים או לא מוסדרת חוקית, ואנחנו חייבים גם את פקידות הסעד ופקידת סעד ראשית כדי לסגור את הנושא.
מיכאל מלכיאור: אני מציע שאנחנו נקיים דיון נוסף ממש בקרוב, ממש תוך שבועות, לא נחכה, נביא את כל הגורמים, אנחנו חייבים לדעתי גם להביא את המנכ"ל של הרווחה, אי אפשר פחות מזה, כי אנחנו חייבים להגיע לפתרון.
מיכאל מלכיאור: לא מוסדר פה, בצורה הכי ברורה, צריך לתקן את זה.
מיכאל מלכיאור: לא לחכות.
מיכאל מלכיאור: ישנה הרבה חקיקה שאנחנו צריכים לעבוד עליה ולהסדיר את כל העניין של זכויות הילד.
מיכאל מלכיאור: יש לנו יום עיון עוד מעט, אנחנו נעבור על כל החקיקה.
מיכאל מלכיאור: יש דברים שלא יכולים לחכות.
מיכאל מלכיאור: אני לא יכול לקבל, אני אומר את זה ראובן אליך, כי אני שמעתי עוד פעם, שמעתי עוד פעם את סוזי, אנחנו לא יכולים לקבל מצב מבחינת החברה שלנו שילדה קטנה שאנחנו יודעים שהיא תעבור אונס היום, שאנחנו בתור חברה בעצם מוותרים עליה.
ראובן יעקב: רק מייצג את הרמה הפרקטית, אני אומר שאין לי את הכלים ליישם את החזון שלך.
מיכאל מלכיאור: כמו שזה.
מיכאל מלכיאור: ונטפל בזה בשבועות הקרובים.
מיכאל מלכיאור: תודה רבה לכם.
שני דברים: אני גם רציתי לדווח לחברי הועדה, שבעקבות ישיבה משותפת שהיתה לנו עם הועדה לקידום מעמד האישה, פנינו ליועץ המשפטי לממשלה בתלונה על החנות "כן ולא" אחרי שפורסם בעיתונות כיצד הם גרמו לבנות צעירות להתפשט ולאחר מכן הם השתמשו בזה כחלק מהפרסום באתר האינטרנט שלהם.
שני דברים: התלוננו בפני היועץ המשפטי לממשלה, והיום הוא הודיע שבעקבות הפנייה הזאת ומכתבים אחרים הוא פתח בחקירה משטרתית.
שני דברים: אני חושב שזה נכון, כי אנחנו דיברנו על היבטים פליליים שונים, ואני גם חושב שעצם החקירה המשטרתית אולי יכול להוות גורם מרתיע לאחרים שרוצים ללכת באותו כיוון.
שני דברים: לגבי הנושא שנדון בו היום, אנחנו העלנו את הנושא בעקבות פנייה של האגודה לזכויות האזרח בישראל, אשר השבוע מציינים את הולדתו של אלפרד נובל אשר אתם יודעים את מה שהוא המציא, אבל מלבד זאת עם מותו הוא השאיר קצת כסף גם לכמה דברים טובים שעליהם מחלקים פרסי נובל, בסטוקהולם עבור כל המקצועות השונים ובאוסלו את פרס נובל לשלום.
שני דברים: בעקבות זאת היום הזה התקבל כיום זכויות האדם הבינלאומי, שזה דבר ראוי ביותר, והאגודה לזכויות האזרח בישראל לקחה יוזמה והפכה מן השבוע של נושא זכויות האזרח בישראל, שכמובן שזה נושא שהאגודה עוסקת בו כל ימות השנה, אבל מה טוב להשתמש גם "בהזדמנות החגיגית" הזאת כדי להעלות חלק מהדברים היותר בעייתיים ששייכים לנושא שלנו.
שני דברים: אני רוצה פה לברך על כך שחברי כנסת שלא תמיד משתתפים בועדה, באו להשתתף בה היום, ואני רוצה גם לברך תלמידים שהגיעו מבתי ספר שונים.
שני דברים: בדרך כלל יש לנו השתתפות של תלמידים בועדה, והיום יש כאן תלמידים שמשתתפים בפרוייקט מיוחד מבי"ס ע"ש רבין בקרית ביאליק.
שני דברים: בועדה הזאת מותר לא רק להקשיב אלא גם להשמיע, כי זה המיוחד בועדה הזאת לזכויות הילד שיש פה גם זכויות לתלמידים להביע כאן את עמדתם.
שני דברים: הנושא היום הוא הפעלת משפחתונים במגזר הערבי, ולפי הדיווח שקיבלנו מהאגודה לזכויות האזרח, המצב בכי רע אף על פי שהנתונים שיש פה אינם מעודכנים, אבל יש להניח שהנתונים המעודכנים אינם הרבה יותר טובים, אבל אולי נשמע בשורות משמחות מנציגי הממשלה ונשמע שזה אכן חומר מיושן.